அனைத்து நாடுகளிலும் உள்ள பல்கலைக்கழக மற்றும் ஆராய்ச்சி மாணவர்கள் நம் இந்திய நாடு குறித்தும், இந்த நாட்டினுடைய பண்பாடு குறித்தும் அறிந்து கொள்வதற்கு இந்த இணையவழி நூலகம் உதவும் என அறிவிக்கப்பட்டிருக்கிறது. இந்த நிலையில், மூன்று லட்சம் எழுத்தாளர்களின் ஒரு கோடி நூல்கள் இதில் இடம் பெற்றிருக்கின்றபோது தமிழகத்தைச் சார்ந்த வரலாற்று நூல்கள் மற்றும் புகழ்ப் பெற்ற எழுத்தாளர்களின் நூல்கள் இதில் இடம் பெறவில்லை என்பது வேதனையளிக்கிறது' என அறிக்கையில் கூறியுள்ளார். இதுகுறித்துச் சட்டமன்றத்தில் பதிவு செய்த ஸ்டாலின், ''நமது தமிழ் மொழியும் இடம் பெறுவதற்கு முதலமைச்சர் எடப்பாடி பழனிச்சாமி நடவடிக்கை எடுக்க வேண்டும்'' என்று கோரிக்கை வைத்துள்ளார். இதற்கு பதிலளித்துப் பேசிய தமிழ் வளர்ச்சித்துறை அமைச்சர் மாஃபா பாண்டியராஜன் ''இதுகுறித்து மத்திய அரசுக்கு வலியுறுத்தப்படும்" என்று கூறியுள்ளார்.